Декларација о неутралности (СССР и Турска 1941)
СОВЈЕТСКО-ТУРСКА ДЕКЛАРАЦИЈА О НЕУТРАЛНОСТИ

У вези са вестима које су се појавиле у страној штампи, а према којима би Совјетска Унија, у случају да Турска буде принуђена да уђе у рат, искористила тешкоће у којима би се нашла Турска и са своје стране би напала Турску, и у вези са једним питањем које је постављено по тој ствари, совјетска влада обавештава турску владу о следећем:

1) Такве вести ниуколико не одговарају ставу совјетске владе,

2) У случају да Турска стварно буде нападнута и да буде приморана да уђе рат у циљу одбране своје територије, Турска би тада, сходно пакту о ненападању који постоји између ње и Совјетске Савеза, могла рачунати на потпуно разумевање и неутралност Совјетског Савеза.

Турска влада изразила је совјетској влади најискренију захвалност поводом ове изјаве и ставила јој до знања да Совјетски Савез са своје стране може, у случају да се и сам нађе у сличној ситуацији, рачунати на разумевање и неутралност Турске.

Извори 

 Политика, бр. 11.786 од среде 26. марта 1941, страна 8.

Види још 

 Декларација о ненападању (Турска и Бугарска 1941)

Совјетски Савез
Турска
Декларације
1941.